open-index/open-wikipedia-markdown huggingface dataset:
Kvararafa

**Kvararafa** () – istorinė valstybė, egzistavusi dabartinėje Nigerijoje (koncentravosi dab. Tarabos valstijoje). Dar vadinama **Džukunu** (), nuo XIX a - **Vukariu**. Tradiciškai priskiriama hausų valstybėms.

## Istorija
Valstybė buvo įkurta XVI a. Benuės vidurupio baseine. Kadangi joje buvo stipri hausų kultūros įtaka ir plėtojami prekybiniai ryšiai su šiaurėje gyvenusiai hausais, šis ją laikė viena savo valstybių ir priskyrė septynių antrinių valstybių (*Banza bakvai*) grupei. Tai buvo toliausiai nuo hausų etninių žemių nutolusi jų valstybė.

Jos kūrėjai ir valdovai buvo džukunai, gyvenę į pietus nuo Benuės. Dėl to ir valstybė dažnai vadinama Džukunu. Jos valdovai buvo tituluojami *aku uka*, o ne *sarkin*, kaip kad daugumoje hausų valstybių.

Valstybės sostinė buvo Kvararafa, o 1855 m. perkelta į Vukarį. Tuomet ir valstybė pakeitė pavadinimą. Šiuo metu Nigerijoje ji turi autonomiją kaip viena tradicinių valstybių - **Vukario federacija**. 
## Valdovai
Dabartinis Vukario *aku uka* yra Šekarau Angiu Masa Ibi Kuvion II.
* Agbu Kenjo
* Katakpa
* Agwabi
* Dawi
* Agyibi
* Nani To
* Daju
* Zike
* Kuvyon I
* Adi Matswen
* iki 1820  Ashu Manu I
* 1820 - 1854  Angyu Zikenyu
* 1854 - 1866  Agbu Manu I
* 1866 - 1871  Ashu Manu II
* 1871 - 1902  Agudu Manu
* 1902 - 1915  Agbu Manu II
* 1915 - 1927  Ashu Manu III
* 1927 - 19??  Agbu Manu III
* 19?? - 1945  Angyu Ashu Manu IV
* 1946 - 1960  Atoshi Agbu Manu IV
* 1960 - 19??  Adi Byewi
* nuo 1980 Shekarau Angyu Masa Ibi Kuvyon II
Atletika

**Atletika** gali reikšti:

* Lengvoji atletika;
* Sunkioji atletika.

**Atletas** gali reikšti:

* Atletas, asmuo, kultivuojantis atletikos sporto šaką;
* Atletas, bendrinis pavadinimas fizinių sportų sportininkui arba fiziškai stipriam žmogui.

Sporto klubų pavadinimai:
* Kauno Atletas;
* Kiti, žr. Kauno Atletas (reikšmės).
Borgu

**Borgu** () – istorinė hausų valstybė, egzistavusi į vakarus nuo Nigerio upės dabartinėje Nigerijoje (koncentravosi dab. Nigerio valstijoje) ir Benino šiaurės rytuose.

## Istorija
Borgu – viena iš hausų valstybių, klestėjusi Sahelio civilizacijoje. Ji buvo įkurta apie XV a. ir priklausė septynių antrinių valstybių (*Banza bakvai*) grupei. Šios valstybės kūrėjai ir valdovai nebuvo etniniai hausai, o tauta, vadinama baribais (ar borgava). Jos valdovai buvo tituluojami ne *sarkin*, kaip daugumoje hausų valstybių, o *kibe*.

Tai nebuvo vieninga centralizuota valstybė, o greičiau valstybėlių konfederacija, apėmusi visas baribų gyvenamas žemes. Pagrindinis šios konfederacijos miestas-valstybė buvo buvo Busa, laikoma dvasine baribų sostine, tačiau svarbią politinę valdžią turėjo Nikis. Dar vienas baribų miestas, Ilo, buvo svarbus ekonominis centras. Kisra legenda pasakojo, kad šiuos tris miestus įkūrė legendinis Kisra, išeivis iš Arabijos. Kiti svarbūs Borgu miestai-valstybės buvo Paraku, Kandis, Kvandė.

Fulbiams sukūrus Sokoto kalifatą, Borgu buvo įjungta į jį, ir vietinę dinastiją pakeitė fulbių emyrų dinastija. Jie tituluoti emyrais arba sarkinais.

1897 m. Borgu buvo užimta britų (įjungta į Nigeriją), o 1898 m. susitarimu su prancūzais pasidalinta: pastariesiems atiteko vakariniai valstybės miestai. Tai padidino vietos vaidus, ir nuo Busos atskilo Kajamos emyratas. Jis prie Busos buvo prijungtas tik 1954 m., Nigerijos sudėtyje suformuojant tradicinę Borgu karalystę su ceremonine valdovo institucija. Dabartinis Borgu emyras yra *Haliru Dantoro Kitoro III dan Muhammadu Sani*, valdantis nuo 2002 m.

## Valdovų sąrašas
Busos kibe:
* iki 1730 Kiseru Brodi
* 1730–1750 Yerima Bussa dan Kiseru Brodi
* 1750–1766 Kigera I dan Kiseru Brodi
* 1766–1791 Jibrim dan Yerima Bussa
* 1791–1792 Yerima Ibrahim dan Jibrim
* 1793–180. Kitoro Gani Zara dan Jibrim
Busos emyrai (sarkinai):
* 180. – 1835 Kitoro Gani Zara dan Jibrim
* 1835–1843 Kisaru Kisan Dogo dan Jibrim
* 1843–1844 Beraki dan Jibrim
* 1844–1862 Waruko Gajere dan Maikuka
* 1862–1895 Kigera II Jibrim Dan Toro dan Kitoro
* 1895–1903 Wuru Yaro Kisaru Kisan Dogo dan Kitoro
* 1903–1915 Kitoro Gani Kilisha Yerima dan Dan Toro
* 1917–1924 Jibrim dan Dan Toro
* 1924–1935 Muhammadu Kitoro Gani Kilisha Yerima dan Dan Toro (2-ą kartą)
* 1935–1954 Wuru Babaki dan Dan Toro
Borgu emyrai (sarkinai):
* 1954–1968 Muhammadu Sani dan Dan Toro
* 1968–2000 Musa Muhammadu Kigera III dan Muhammadu Sani
* 2000–2002 Isiaku Musa Jikantoro
* nuo 2002 Haliru Dantoro Kitoro III dan Muhammadu Sani
Osakos prefektūra

**Osakos prefektūra** () – Japonijos prefektūra, įsikūrusi Kansajaus regione, Honšiū saloje. Sostinė – Osaka.

## Istorija

Osakos prefektūra buvo įkurta pačioje Meidži laikotarpio pradžioje – 1868 m.

2000 m. Fusaė Ota (太田 房江) tapo pirmąja moterimi gubernatore Japonijoje. Ši pakeitė iki tol gubernatoriaus pareigas ėjusį Jokojamą Nokų, kuris buvo nušalintas dėl seksualinio priekabiavimo.

## Geografija

Osakos prefektūra šiaurėje ribojasi su Hiogo ir prefektūromis, rytuose – su Naros prefektūra ir pietuose – su Vakajamos prefektūra. Vakaruose turi krantą su Osakos įlanka. Prefektūra teka Jodo ir Jamatos upės.

Osakos prefektūra buvo mažiausia plotu iš visų Japonijos prefektūrų iki Kansajaus tarptautinio oro uosto pastatymo. Prefektūros plotas padidėjo dėl naujos dirbtinės salos, ant kurios ir buvo pastatytas oro uostas.

### Miestai
Osakos prefektūroje įsikūrę 33 miestai:

### Miesteliai ir kaimai
Miesteliai ir kaimai pagal apskritį.

### Miestų, miestelių ir kaimų susijungimai

Nuo 2005 m. vasario 1 d.
* 2005 m. vasario 1 d., Mihara buvo prijungtas prie Sakajaus.
* Yra hipotezių, kad 2007 m. gegužės pab. Čihajaakasakos kaimas galėjo būti prijungtas prie Kavačinagano.

## Kultūra

### Muziejai
* Nacionalinis Japonijos etnologijos muziejus
* Senų japonų ūkininkų namų muziejus po atviru dangumi (esantis Hattori Ryokuchi parke)
* OSTEC (Osaka Science and Technology Center) parodos salė
* Japonų liaudies menų muziejus

### Osakos prefektūroje esantys universitetai
* Kansajaus Medicinos universitetas (Morigučis, Osaka)
* Osakos universitetas (Tojonaka ir Sujita)
* Osakos užsienio studijų universitetas (Minas)
* Osakos Kyoiku Universitetas (Kašivara)
* Osakos miesto universitetas (Osaka)
* Osakos prefektūros universitetas (Sakajus)
* Kansajaus universitetas (Suita, Takacukis, Osakos miestas)
* Kinkio universitetas (Higašiosaka)
* Kansajaus Gaidai universitetas (Hirakata) (*Kansai University of Foreign Studies*)

## Sportas

Osakos prefektūroje esti šios sporto komandos.

Futbolo:

* Gamba Osaka (Sujita)
* Cerezo Osaka (Osakos miestas)
* Sagawa Express Osaka S.C. (Osakos miestas)

Beisbolo:

* Orix Buffaloes (Osakos miestas)

Krepšinio:

* Osaka Evessa (Osakos miestas)

Tinklinio:

* Osaka Blazers Sakai (Sakajus)
* Suntory Sunbirds (Osakos miestas)
* Panasonic Panthers (Hirakata)

## Transportas

Osakos prefektūroje yra net 3 oro uostai: Kansajaus tarptautinis oro uostas, Osakos tarptautinis oro uostas ir Jao oro uostas.

## Išnašos





## Nuorodos

* Oficiali Osakos prefektūros internetinė svetainė 
* Osaka Tourism & Convention Guidance svetainė
Esėjai

**Esėjai** – viena iš žydų religinių bendruomenių Naujojo Testamento laikais. Esėjai buvo vadinami maištininkais.

Esėjai išsiskyrė savo konservatyvumu. Savo įstatymų suvokimu ir jų laikymosi principų tvarka bei nuostatomis jie pranoko net pačius fariziejus – atsiskyrusiuosius. Tai buvo labai uždara sekta, kurios narių skaičius, kaip manoma, neviršijo tūkstančio.

Esėjų bendruomenė susibūrė apytiksliai II a. pr. m. e. , kaip protesto sąjūdis – prieš graikų-romėnų įtaką žydų religijai, prieš karalių ištvirkimą ir aplaidumą įstatymo reikalavimams. Pačius fariziejus esėjai vadino „lengvų aiškinimų davėjais“. Jie prieštaravo ir netgi ignoravo žydų bendruomenę. Daugelis jos narių pasitraukė iš žydų bendruomenės, susiburdami vienuolių bendruomenėse.

Kitos bendruomenės:
* Chasidai – pamaldieji.
* Fariziejai – atsiskyrusieji.
* Sadukėjai – kunigų luomo atstovai.
* Zelotai – uolieji arba nacionalistai.
* Rašto aiškintojai.

## Nuorodos
* Žydų Enckilopedija: Esėjai
Angstremas

**Angstremas** – ilgio matavimo vienetas, lygus 10-10 metro, arba 0,1 nm, arba 100 pm.

Angstremas nepriklauso SI vienetų sistemai, jis žymimas Å. Angstremais dažniausiai matuojami atomų dydžio objektai, nes vienas angstremas parodo apytikslį atomo spindulį.

## Taip pat skaitykite
* Å (raidė)
Mongolijos aimakai

**Mongolijos aimagai** (mong. *aymguud*, vns. *aymag*) – administracinis teritorinis vienetas. Mongolija yra suskirstyta į 21 aimaką ir 1 savivaldybę (*hot*).

## Aimakai

## Savivaldybė
Mongolija turi 1 savivaldybę. Tai yra sostinės Ulan Batoro savivaldybė.

## Sumai

Provincijos dalijamos į sumus, kurių yra 315.

## Nuorodos
* Mongolia: Administrative Division (Citypopulation.de)
* Provinces of Mongolia (Statoids.com)
Carmarthen Town AFC

**Karmardeno „Town“** – Velso futbolo klubas iš Karmardeno.

## Istorija
Klubas įkurtas 1948 m. Rungtyniavo aukščiausioje šalies lygoje.

## Pasiekimai

## Sezonai

|}

Šaltinis: 

## Rekordai
* Didžiausias laimėjimas: 14-0 prieš Bryngwawr Inn, FAW Premier taurėje. 
* Didžiausias pralaimėjimas: 0-9 prieš Scully FC, Velso lyga.
* Didžiausias laimėjimas lygos rungtynėse: 9-1 prieš UWIC Inter Cardiff  2000 metais spalio 21  ir 8-0 prieš Cardiff Grange Quins  2005 metais gruodžio 10.
* Didžiausias pralaimėjimas lygos rungtynėse: 0-6 prieš Barry Town 1996 metais spalio 8  ir 1-7 Llanelli AFC 1999 metais spalio 29.

## Išnašos

## Nuorodos
* **[https://carmarthentownafc.co.uk/ Oficiali klubo svetainė] **
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Triskiautis lakišius

**Triskiautis lakišius** (*Bidens tripartita*) – astrinių (*Asteraceae*) šeimos, lakišių (*Bidens*) genties vienmetis, 20-70 cm aukščio žolinis augalas. 

Stiebas status, raudonai rudas, šakotas, plikas arba apaugęs retais plaukeliais. Lapai 3-8 cm ilgio, 1-2 cm pločio; lapalakštis triskiltis, blakstienuotu pakraščiu. Graižai iki 1,5 cm skersmens, šakų viršūnėse. Žiedai nešvariai geltoni, piltuviškai vamzdiški, dvilyčiai; liežuviškų žiedų nėra. Vaisius atvirkščiai kiaušiniškas, su 2, rečiau 3 šeriuotais akutais.

Žydi liepos - rugpjūčio mėn. Dauginasi sėklomis. Auga kaip piktžolė grioviuose, ežerų pakraščiuose, pelkėse, daržuose, laukuose. 

## Panaudojimas
Vaistinė žaliava – antžeminė žolės dalis, skinama augalui žydint. Turi daug flavonoidų, eterinių aliejų, kartumynų, rauginių medžiagų, vitamino C, karotino. Efektyvi antialerginė priemonė, tinka gydant diatezę. Vartojama vonioms, kompresams, pavilgams; sergant kvėpavimo takų uždegimu – inhaliacijoms. 

Turi žaizdas sutraukiantį, regeneracinį, antimikrobinį, šlapimą ir tulžį varantį poveikį. Vartojama hipertoninės ligos, piktybinių navikų, artritų gydymui. Skatina prakaitavimą, todėl vartojamas temperatūrai mažinti. 

Populiarus ir kosmetikoje. Užpilu plaunamas kūnas – jis švelnina, minkština, džiovina riebią odą bei apsaugo ją nuo inkštirų ir spuogų.
David Farrell

**Dave Farrell** (g. 1977 m. vasario 18 d., Masačiusetse) – grupės Linkin Park narys, grojantis bosine gitara.

## Biografija
David Farrell dar žinomas kaip *Phoenix*. Jis yra vienas geriausių JAV bosistų. Baigė filosofijos studijas UCLA universitete, studijavo dizainą Pasadenos menų kolegijoje, bet nebaigė. Groja šiais instrumentais: bosine gitara, smuiku ir kt. Šeimyninė padėtis: vedęs Linsey, turi vyresnįjį brolį Joe.

## Faktai
Tikrasis *Phoeinx* vardas yra *David Michael Farrell*. Jis gimė Plymouthe, Masačusetse. David Farrell buvo atsakingas už kai kurių dainų tekstų rašymą „Hybrid Theory“ albume. Kai David’as persikėlė į CA, jis tapo grupės „Tasty Snax“ nariu. Vėliau grupė pakeitė pavadinimą į „The Snax“. Kai David Farrell buvo su „The Snax“, jis perėjo nuo gitaros prie bosinės gitaros ir liko su ja. Dabar jis vienas geriausių JAV Bosistų. „Xero“ grupėje (anksčiau taip vadindavosi Linkin Park) David Farrell buvo originalaus boso muzikantas. Linkin Park bosistas, studijuodamas universitete, gyveno drauge su Brad Delson, kuris taip pat yra Linkin Park narys. David Farrell groja ne vien bosine gitara, jis dar groja daugybe instrumentų (tarp jų ir smuiku). Jam patinka: Weezer, The Beatles, Deftones, Roots, Bob Marley, Sarah McLaughlin, Hughes & Wagner, Harrod & Funck. Jis svajoja išmokti mušti būgnus.

## Šeima

David Farrell yra vedęs, žmonos vardas Linsey. Gimusi 1979 m. birželio 6 d. Linsey mergautinė pavardė – Braeunig. Ji anksčiau dėstė anglų kalbą vidurinėje mokykloje. Linsey užaugo prie Orange County kranto. David Farrell ją vedė 2002 m. gruodžio 28 d.
Taip pat David Farrell turi brolį Joseph (Joe).

## Citata
„Kelios greitos padėkos… mano šeimai ir draugams – ačiū. Grupei – ačiū. Ir žmonėms iš viso pasaulio, kurie klausosi mūsų muzikos ir ateina į mūsų koncertus – didžiulė padėka. Jūsų atsidavimas ir entuziazmas tam, ką mes darome, neliks nepastebėtas.“
Caernarfon Town FC

**Kernarvono „Town“** – Velso futbolo klubas iš Kernarvono.

## Istorija

## Pasiekimai

## Sezonai

|} šaltinis: 

## Spalvinė gama

## Apranga
; Sportinės aprangos pokyčiai.
* Namuose rungtyniavo geltona žalia apranga. 

## Išnašos

## Nuorodos
* **[https://www.caernarfontownfc.co.uk/ Oficiali klubo svetainė]**
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Kazys Ambrozaitis

**Kazys [[Ambrozaitis]]**:

* Kazys Ambrozaitis (1911) – gydytojas rentgenologas
* Kazys Ambrozaitis (1918) – medikas, rezistentas, išeivijos visuomenės veikėjas

Taip pat žiūrėti:
* Kazimieras Ambrozaitis
Paprastoji lūgnė

**Paprastoji lūgnė** (*Nuphar lutea*) – lūgninių (*Nymphaeaceae*) šeimos daugiametis vandens augalas.

Natūraliai paplitęs beveik visoje Europoje, Sibire, Kaukaze, Mažojoje Azijoje, Vidurinėje Azijoje, Levante, Alžyre, Irane.

Šakniastiebis storas, mėsingas, ilgas; lapai dideli, lygiakraščiai, 20–30 cm ilgio, beveik ovalūs, lapkotis tribriaunis; žiedai dideli, geltoni, 4–5 cm pločio, purka lygiakraštė, vidurys įdubęs, su 10–20 spindulių; vaisius – sultinga, žalia dėžutė.

Lietuvoje labai dažna, auga stovinčiuose ar lėtai tekančiuose vandenyse, ežeruose, tvenkiniuose, žydi birželio – rugpjūčio mėnesiais.

Vaistingoji žaliava – šakniastiebiai. Turi daug alkaloidų, kurie pasižymi spermicidinėmis savybėmis, todėl vartojama kaip kontraceptinė priemonė, taip pat trichomoniniam kolitui, odos grybelinėms ligoms gydyti.


Acarlar longozu 9614 cra.jpg|Žiedas
Nuphar lutea Grążel żółty 2019-08-03 04.jpg|Vaisius
Nuphar lutea Grążel żółty 2020-07-31 02.jpg|Lapas
Nuphar lutea 08(04). Khortytsya.jpg|Buveinė


## Šaltiniai
Kazys Ambrozaitis (1911)

**Kazys Ambrozaitis** (1911 m. liepos 24 d. Ardiškiuose, Viduklės valsčius, Raseinių apskritis – 2017 m. sausio 2 d. Vilniuje) – Lietuvos gydytojas rentgenologas, habilituotas biomedicinos mokslų daktaras.

## Biografija
1935 m. su pagyrimu baigė Vytauto Didžiojo universitetą. 1937–1938 m. mokėsi Kauno karo mokykloje. 1966 m. medicinos mokslų daktaras. 1988 m. Lietuvos katalikų mokslų akademijos narys.

1939 m. gydytojas Šiluvoje, nuo 1940 m. Kaune, universiteto klinikų Vidaus ligų skyriuje. 1945–1947 kalėjo Vorkutos lageryje. 1949–1957 dirbo ligoninėje Vilniuje, 1957–1969 m. Onkologijos instituto Rentgenologijos ir radiologijos skyriaus, 1969–1989 m. Vilniaus universiteto Rentgenologijos ir ftiziatrijos katedros vedėjas; nuo 1970 m. profesorius.

1972–1990 m. vadovavo Lietuvos rentgenologų ir radiologų draugijai. Nuo 1995 Lietuvos veiklios ilgaamžystės akademijos viceprezidentas.

Žmona Birutė Kučinskaitė, pediatrė, sūnūs Arvydas Ambrozaitis ir Ramūnas Ambrozaitis.

## Mokslinė veikla
Su kitais sukūrė elektrorentgenografijos metodą ir jį įdiegė praktikoje. Paskelbė apie 300 mokslinių publikacijų. 14 knygų autorius ir bendraautoris.

## Įvertinimas
* 1973 m. TSRS valstybinė premija

## Bibliografija
* Skrandžio vėžio rentgenodiagnostika, su M. Šneideriu, 1986 m.
* Operuoto skrandžio ir jo ligų rentgenodiagnostika, 1986 m.
* Storosios žarnos ligų rentgenodiagnostika, 1986 m.
* Plonosios žarnos ligų rentgenodiagnostika, 1986 m.
* Atramos judamojo aparato ligų rentgenodiagnostika, 1990 m.
* Diafragmos ligų rentgenodiagnostika, 1991 m.
* Palendriai vakar ir šiandien, 2004 m.
* Gyvenimo keliu, atsiminimai, Vilnius, Enciklopedija, 2006 m.

## Šaltiniai

## Nuorodos
* rasyk.lt
* LMB 
* interviu
Kazimieras Ambrozaitis (1859)

**Kazimieras Ambrozaitis** (1859 m. gruodžio 25 d. Balandžiuose, Jurbarko rajonas – 1947 m., kitais šaltiniais 1943 m.) – Lietuvos kunigas, mecenatas, visuomenininkas, kultūrininkas, lietuvybės puoselėtojas JAV.

## Biografija
Mokėsi Eržvilko pradžios mokykloje, vėliau privačiai Šiauliuose. 1882 m. išvyko į Maskvą, išlaikė keturių klasių egzaminus. 1886 m. įstojo į Vilniaus kunigų seminariją, tačiau jos nebaigė. Dirbo ir gyveno Saratove, Samaroje, Kijeve.

1895 m. išvyko į JAV. Mokėsi Milvokyje, Šv. Pranciškaus vokiečių katalikų seminarijoje, kurią 1898 m. baigė ir gavo kunigystės šventimus. Kunigavo įvairiose parapijose, 1904 m. persikėlė į Čikagą. K. Ambrozaitis pasižymėjo kaip sumanus organizatorius, religinės minties, tautinės kultūros puoselėtojas. Kūrė lietuviškas parapijas, buvo leidinių „Katalikas“, „Žvaigždė“, „Lietuva“ bendradarbis, pagrindė savo sukurtą lietuvių kalbos rašybą. Taip pat buvo neblogas verslininkas – užsiėmė žemės sklypų perpardavinėjimu. 1918–1919 m. finansiškai rėmė Lietuvos nepriklausomybės atkūrimo veiklą.

1924 m. grįžo į Lietuvą. Kunigavo nedidelėje parapijoje Tauragės rajone, bet po dvejų metų išvyko į Šiaulius, kur buvo įsigijęs du namus – medinį Stoties g. 20 ir mūrinį Stoties g. 40. Čia baigė tvarkyti savo raštus, išleido rinkinį „Giesmių lobynas“ (1925 m.), gramatiką „Kalbos sanskritas“ (1929 m.). Būdamas senyvo amžiaus, 1931 m. apsigyveno pas seserį Palendriuose (Kelmės rajonas), kur pats savo iniciatyva, neprašęs jokio Kauno arkivyskupijos leidimo, pagal Šiaulių architekto Vlado Bitės projektą 1935 m. pradėjo statyti bažnyčią. Iš sesers perpirko 10 ha žemės sklypą, ūkio centre pirmiausia surentė kleboniją, joje įrengė laikiną koplytėlę. 1938 m. Palendrių bažnyčia pašventinta, ji tapo pavaldi Kelmės parapijai. 1947 m. kunigui mirus, bažnyčia paversta kolūkio grūdų sandėliu.

## Šaltiniai

## Literatūra
* Palendriai vakar ir šiandien / Kazys Ambrozaitis. – V.: Vilniaus universiteto leidykla, 2004. – 113 p.: iliustr. – ISBN 9986-19-704-X
Aberystwyth Town FC

**Aberistvito „Town“** – Velso futbolo klubas iš Aberistvito.

## Istorija
Klubo ištakos siekia 1884 m. Kitados rungtyniavo pajėgiausiame šalies futbolo divizione. 2009 ir 2014 m. iškovojo Velso futbolo taurę.

2024–2025 m. sezone Cymru Premier (I) tarp dvylikos dalyvių liko paskutinėje vietoje ir iškrito į žemesnį divizioną.

Nuo 2025–2026 m. sezono varžėsi Cymru South lygoje.

## Pasiekimai

## Sezonai

|}Šaltinis: 

## Rekordai
* Didžiausias laimėjimas: 21-1 prieš Machynlleth 1934 m. 
* Didžiausias pralaimėjimas: 1-20 prieš. Caersws F.C. 1962 m.
* Didžiausias laimėjimas lygos rungtynėse: 6-0 prieš Briton Ferry Athletic ir Llanidloes Town, abi 1993 m. 
* Didžiausias pralaimėjimas lygos rungtynėse: 1-8 prieš Barry Town 1997 m.

## Spalvinė gama

## Emblema

Vaizdas:Aberystwyth Town 1884.png|Senoji emblema
Vaizdas:Aberystwyth Town FC logo.png|Dabartinė emblema

## Apranga
; Sportinės aprangos pokyčiai.
* Namuose rungtyniavo žalia juoda apranga. 

## Taip pat skaitykite
* Aberystwyth Town (moterys) – apie klubo pagrindinę moterų komandą;

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Bangor City FC

**Bangoro „City“** – Velso futbolo klubas iš Bangoro.

## Istorija

Klubo ištakos siekia 1876 m., kai buvo įkurtas Bangor Football Club. Nuo 1923 m. žinomas Bangor City Football Club pavadinimu.

2021–2022 m. rungtyniavo Cymru North lygoje, tačiau 2021 m. gruodžio mėn. tapo žinoma, kad klubas nemoka algų žaidėjams. Dėl to neįvyko rungtynės prieš Buckley Town FC gruodžio 4 d. Po šių rungtynių ių klubo buvo atimti trys taškai ir skirta vieno tūkstančio svarų (£) bauda. Sekančią savaitę neįvyko dar vienerios rungtynės; šį kartą prieš Prestatyn Town FC. Dar kartą buvo atimti taškai. 2021 m. gruodžio 17 d. po neįvykusių rungtynių su Airbus klubu Bangor FC buvo pašalinti iš lygos, o jų rezultatai anuliuoti.

## Pasiekimai

## Sezonai

|}Šaltinis: 

## Rekordai
* Didžiausias laimėjimas: nėra žinomas. 
* Didžiausias pralaimėjimas: 0-12 prieš Everton dublerius 1930 m.
* Didžiausias laimėjimas lygos rungtynėse: 9-0 prieš Haverfordwest County 1994 m.
* Didžiausias pralaimėjimas lygos rungtynėse: 0-6 prieš Holywell Town 1992 m.

## Išnašos

## Nuorodos
*
Vilniaus Laisvės gimnazija

**Vilniaus „Laisvės“ gimnazija** – dieninė, savarankiško mokymosi bendrojo lavinimo mokykla Vilniuje, Darželio g. 2, vykdanti pagrindinio, vidurinio ir papildomo ugdymo programas, vienintelė lietuviška gimnazija Naujosios Vilnios seniūnijoje. Įstaigos kodas 190007682.

## Istorija

2003 m. rugsėjo 1 d. duris atvėrė keturmetė Naujosios Vilnios vidurinė mokykla (2003 m. reorganizavus Vilniaus Naujosios Vilnios vidurinę mokyklą į pagrindinę ir vidurinę, vidurinė mokykla įsikūrė buvusios J. Baltrušaičio vidurinės mokyklos patalpose Darželio 2/15).
2005 mm. mokykla akredituota, 2006 m. jai suteiktas gimnazijos statusas bei „Laisvės“ gimnazijos pavadinimas. Gimnazijoje veikia „Laisvės“ radijas ir Kino klubas, gimnazistai yra aktyvūs šalies projektų ir konkursų dalyviai.

## Direktoriai
* 2003-2007 m. Janis Ramonas;
* 2007-2016 m. Vaidutė Šumkauskienė;
* 2017-2022 Jūratė Lutinskaitė-Kalibatienė;
* nuo 2023 Jolanta Gutauskaitė-Janulevičienė.

## Nuorodos
* Gimnazijos svetainė
Geležies gūbrys

**Geležies gūbrys** (kartais jis vadinamas **geležies pikas**) – tai lokalus maksimumas ties geležimi (V, Cr, Mn, Fe, Co ir Ni) cheminių elementų paplitimo grafike.

Branduolių sąlajos metu sintetinant elementus iki geležies branduolinės reakcijos yra
egzoterminės - išskiriančios šilumą. Dalyvaujant sunkesniems branduoliams nei geležis, branduolių sąlaja yra endoterminis procesas. Energija čia gali išsiskirti tik branduolių skilimo reakcijose. Dėl to cheminiai elementai iki geležies daugiausia sintetinami branduolinių reakcijų masyviose žvaigždėse metu (žr. Silicio degimo procesas). Sunkesnieji nei geležis elementai sintetinami tik r proceso - supernovų sprogimo metu. Dėl to astronomai stebi didesnį geležies ir kaimyninių jos elementų kiekį, palyginus su aplinkiniais lengvesniais ir sunkesniais elementais.
Vilniaus Minties gimnazija

**Vilniaus Minties gimnazija** – dieninė, savarankiško mokymosi bendrojo lavinimo mokykla.

Vykdo pagrindinio, vidurinio ir papildomo ugdymo programas lietuvių kalba.

## Istorija
Iki 1974 m. Lazdynuose buvo dvi vidurinės mokyklos: lietuviška 34-oji ir rusiška 36-oji. Pastačius naują mokyklą pusė pedagogų sudarė naujos 40-osios mokyklos branduolį. 1978 m. mokykloje filmavo filmą „Porytinė dienotvarkė“.

Nuo 1985 m. dalyvauja UNESCO asocijuotų mokyklų projekte. 1994 m. rudenį suteiktas Minties vardas. 

### Kryptis
1980 m. mokykloje sustiprintas matematikos mokymas. Nuo 1996-ųjų formuojamos realinio profilio gimnazijos klasės.

## Direktoriai
* 1974 m. Ona Uzielienė
* 1984 m. Vladas Vitkus
* 2006 m. Teresa Sakalauskienė
* 2019 m. Vida Morkūnienė
* 2020 m. Jonas Kietavičius
* 2021 m. Vida Morkūnienė

## Žymūs mokiniai
* Augustinas Vizbaras - verslininkas, fizikas, BROLIS įmonių grupė įkūrėjas
* Kristijonas Vizbaras - verslininkas, fizikas, BROLIS įmonių grupė įkūrėjas
* Justė Arlauskaitė–Jazzu – dainininkė, aktorė
* Virginijus Druskis – Sausio 13-osios didvyris
* Algis Ramanauskas – TV laidų vedėjas, aktorius
* Gražina Sviderskytė – televizijos žurnalistė
* Skaistė Dirgėlienė – rašytoja

## Nuorodos
* Gimnazijos svetainė
Nigerio himnas

„**La Nigérienne**“ – Nigerio himnas, kuriam žodžius parašė Maurice Albert Thiriet, o muziką sukūrė Nicolas Abel François Frionnet. Himnas sukurtas 1961 m.

## Himno žodžiai (originalas)
Auprès du grand Niger puissant
Qui rend la nature plus belle,
Soyons fiers et reconnaissants
De notre liberté nouvelle !
Evitons les vaines querelles
Afin d'épargner notre sang,
Et que les glorieux accents
De notre race soit sans tutelle !
S'élève dans un même élan
Jusqu'à ce ciel éblouissant,
Où veille son âme éternelle
Qui fera le pays plus grand !

*choras:*
Debout! Niger! Debout !
Que notre œuvre féconde
Rajeunisse le cœur de ce vieux continent !
Et que ce chant s’entende
Aux quatre coins du monde
Comme le cri d’un peuple équitable et vaillant!
Debout! Niger! Debout!
Sur le sol et sur l’onde,
Au son des tam – tams
Dans leur rythme grandissant,
Restons unis toujours,
Et que chacun réponde
A ce noble avenir
Qui nous dit: – En avant !

## Nuorodos
* Vokalinė versija (Stransliuojama iš radijo stoties)
Devil Sold His Soul

**Devil Sold His Soul** – hardcore ir metalu pasižyminti progresyvaus roko/ambient grupė iš Anlglijos. Jie šiuo metu yra išleidę pirmąjį pilnos trukmės studijinį albumą „A Fragile Hope“, o keleri metai prieš tai koncertuodavo pristatinėdami nemažos sėkmės sulaukusį debiutinį EP „Darkness Prevails“.

## Grupės nariai
* **Ed** (vokalas)
* **Jonny** (gitara)
* **Rick** (gitara)
* **Iain** (bosinė gitara)
* **Paul** (semplavimas)
* **Leks** (būgnai)

## Diskografija

### Albumai
* A Fragile Hope, 2007 m.

### EP
* Darkness Prevails, 2005 m.

## Nuorodos
* Devil Sold His Soul oficialus puslapis 
* Devil Sold His Soul profilis Myspace
Melolonthinae

***Melolonthinae*** – grambuolių (*Melolonthidae*) šeimos pošeimis.
Lervos gyvena dirvoje ir minta augalų šaknimis. Suaugėliai pavasarį graužia augalų lapus, žiedus, o kai kurios rūšys yra afagai.

Lietuvoje šiam pošeimiui priklauso 3 gentys ir 4 rūšys:

## Taip pat skaitykite
* Grambuoliai
Vilniaus Gabijos gimnazija

**Vilniaus Gabijos gimnazija** – dieninė, savarankiško mokymosi bendrojo lavinimo mokykla Vilniuje, Pašilaičių g. 13, vykdanti pradinio, pagrindinio, vidurinio ir papildomo ugdymo programas. Įstaigos kodas 190003513. Steigėjas Vilniaus miesto savivaldybės taryba.

## Istorija
1989 m. atidaryta Vilniaus miesto 62-oji vidurinė mokykla. Iki spalio 19 d. pamokos vyko „Žemynos“ pagrindinės mokyklos II pamainoje. Spalio 20 d. mokiniai pirmą kartą pravėrė savosios mokyklos kabinetų duris, tad ši diena laikoma mokyklos gimtadieniu. 1992 m. išleista pirmoji 28 abiturientų laida. Rasa Raučelytė mokyklą baigė aukso medaliu, Renatas Aškinis – sidabro medaliu.

1993 m. suteiktas „Gabijos“ vardas. 1994 m. liaudies meistras skulptorius V. Rakuckis mokyklą papuošė Gabijos skulptūrėle.

1994 m. rugsėjo 1 d. Švietimo ir mokslo ministerijos nutarimu įsteigtos bandomosios humanitarinių mokslų gimnazijos klasės, 10-ųjų klasių mokiniams – taikomosios matematikos klasės. Bandomosios humanitarinių mokslų gimnazijos klasės bei taikomosios matematikos klasės atskleidė puikų mokytojų ir mokinių intelektinį potencialą, todėl įteisinamas mokyklos realinis – humanitarinis profilis ir 1997 m. gegužės 30 d. Švietimo ir mokslo ministerijos nutarimu Gabijos vidurinei mokyklai suteikiamas gimnazijos statusas. 1997 m. gruodžio 20 d. įvyko gimnazijos inauguracija. 2010 m. mokyklos pastatas renovuotas. Fasadas perdažytas tamsiai violetine spalva. 2015 m. mokykloje buvo renovuota mokyklos sporto salė.

## Direktoriai
* 1989–2006 m. Danutė Šukienė
* Nuo 2006 m.  Vilija Klimavičienė

## Žymūs mokiniai
* Jeronimas Milius
* Kristupas Krivickas
* Markas Palubenka
* Mantas Wizard
* Beata Tiškevič
* Mindaugas Papinigis
* Linas Kojala
* Skirmantas Malinauskas
* Šarūnas Datenis
* Margiris Normantas
* Arnas Beručka
* Karolis Lukošiūnas

## Nuorodos
* Mokyklos tinklalapis
Vilniaus šv. Jono Pauliaus II gimnazija

**Vilniaus šv. Jono Pauliaus II gimnazija** – dieninė, savarankiško mokymosi bendrojo lavinimo mokykla Vilniuje, Karoliniškėse, V. Druskio g. 11, vykdanti pagrindinio, vidurinio ir papildomo ugdymo programas lenkų kalba. Įstaigos kodas 191715588. Steigėjas Vilniaus miesto savivaldybės taryba. Pavadinta popiežiaus Jono Pauliaus II vardu.

## Istorija

Mokyklos istorija prasidėjo 1990 m. Vietos lenkų bendruomenė siekė, kad lenkų tautybės mokiniai mokytųsi gimtąja kalba. Deja, daugelis to meto lenkų mokyklų buvo įsikūrusios rusų mokyklose ir darželiuose, dirbo dviem pamainomis. Iniciatyvių žmonių dėka buvo rūpinamasi lenkų kultūros ir savimonės puoselėjimu. 1989 m. K. Žabelovič rūpesčiu buvo atidaryta pirmoji lenkiška klasė rusų vidurinėje mokykloje Nr. 55. 1992 m. susikūrė organizacija, padėjusi statyti naują lenkų mokyklą Vilniuje. Organizacijos nariai Česlav Okinčic, Adam Blaškevič, A. Mileišo, K. Žabelovič, B. Sobieski, J. Čiž, Česlavas Mickievič, H. Malevski, T. Sokolovska stengėsi gauti lėšų mokyklai statyti. Padėjo daugybė žmonių visame pasaulyje. Didžiausią sumą (344000 JAV dolerių) skyrė Lenkijos Senatas, padėjo profesorius J. Borovski, E. Smoktunovič, Lenkijos ambasadorius profesorius Jan Vidacki ir generalinis konsulas D. Rzenieševski. Statybos darbus rėmė ir būsimų mokinių tėvai. Mokyklą statė įmonė „Vilprim“ (direktorius P. Skrinskas). Statybą prižiūrėjo Vilniaus miesto savivaldybė ir „Kapitalinė statyba“. 1994 m. statant mokyklą, tapo aišku, kad pastatas per mažas. Mokykloje mokytis turėjo 900 mokinių, o 1995 m. mokėsi 1772. Vien pirmų klasių buvo 12. 1997 m. mokyklą baigė pirmoji abiturientų karta. Sėkmingai egzaminus išlaikė 49 abiturientai. Tais metais mokykloje mokėsi 2250 mokinių. I, II klasių pradinukai išsibarstė po 6 vaikų darželius.

Mokyklos bendruomenė ėmė brandinti mintį reorganizuoti mokyklą į pagrindinę ir vidurinę. 2002 m. susikūrė dvi mokyklos: Vilniaus Jono Pauliaus II pagrindinė mokykla Justiniškėse, Rygos g. 10 ir Jono Pauliaus II vidurinė mokykla Karoliniškėse, V. Druskio g. 11/7 (buvusios „Karolinos“ vidurinės mokyklos patalpose). 2004 m. birželio 23 d. mokykla tapo gimnazija.

## Direktoriai
* 2002 m. Adam Blaškevič

## Žymūs mokytojai
* Galina Goloburdo – direktoriaus pavaduotoja ugdymui
* Stanislav Korčynski – direktoriaus pavaduotojas ūkio reikalams
* Teresa Krul – humanitarinio ir socialinio ugdymo skyriaus vedėja
* Lucija Kačemceva – tiksliųjų, gamtos mokslų, kūno kultūros, meninio ir technologinio ugdymo skyriaus vedėja
* Alina Maštaler – neformaliojo švietimo ir pagalbos skyriaus vedėja
* Kristina Čuprinska – matematikos mokytoja ekspertė
* Česlava Osipovič – lenkų kalbos mokytoja ekspertė

## Nuorodos
* Mokyklos svetainė
Vilniaus Karoliniškių gimnazija

**Vilniaus Karoliniškių gimnazija** – dieninė, savarankiško mokymosi bendrojo lavinimo mokykla Vilniuje, Sausio 13-osios g. 17, vykdanti pagrindinio, vidurinio ir papildomo ugdymo programas. Įstaigos kodas 190008631.

## Istorija
Vilniaus 41-oji vidurinė mokykla įkurta 1974 m. Pirmaisiais metais mokykloje dirbo 63 pedagogai, mokėsi 1520 moksleivių. 1988/1989 m. 41-oji vidurinė mokykla pirmoji respublikoje pradėjo profilinio mokymo eksperimentą. 1994 m. 41-ajai vidurinei mokyklai suteiktas Karoliniškių vardas. 1995 m. įvestos humanitarinio ir realinio profilio gimnazijos klasės. 1999 m. rugsėjo 1 d. mokyklai suteiktas gimnazijos statusas. 2010 m. mokyklos pastatas buvo renovuotas.

## Direktoriai
* 1974 m. V. Banevičius
* 1998 m. Ona Mačernienė
* 2018 m. Sigitas Andraikėnas 

## Pavaduotojai
* Rasa Sabūnienė, direktoriaus pavaduotoja ugdymui
* Audronė Būdienė, direktoriaus pavaduotojas ugdymui
* Loreta Ribinskaitė, direktoriaus pavaduotoja ugdymui

## Žymūs mokiniai
* Mantas Adomėnas, Seimo narys, Pilietinės visuomenės instituto tarptautinių programų direktorius
* Loreta Anilionytė, humanitarinių mokslų daktarė, filosofė, rašytoja ir vertėja
* Loreta Asanavičiūtė, viena iš Sausio 13-osios aukų
* Andrius Bialobžeskis, aktorius
* Arvydas Dapšys, aktorius
* Gintaras Deksnys, LNK žinių redaktorius
* Palmira Galkontaitė – LRT žurnalistė
* Laima Kybartienė, BTV ir LTV laidų vedėja
* Alvydas Medalinskas, politologas
* Aurelija Razmarataitė, buvusi TV3 žinių redaktorė
* Martynas Gecevičius, krepšininkas

## Nuorodos
* Mokyklos tinklalapis
Audrius Matonis

**Audrius Matonis** (g. 1965 m. balandžio 25 d. Vilniuje) – žurnalistas, politikos apžvalgininkas.

## Biografija
1983 m. baigė Vilniaus S. Nėries vidurinę mokyklą, 1988 m. Vilniaus universiteto Istorijos fakultete – žurnalistikos specialybę. 1992 m. – stažavo JAV Ohajo universitete, JAV informacijos agentūroje (United States Information Agency) Vašingtone, NATO štabe Briuselyje, radijo stotyje „Amerikos balsas“.

1986–1992 m. – Lietuvos radijo laidų užsieniui redakcijos korespondentas, jaunesnysis redaktorius, redaktorius. Nuo 1992 m. informacijos agentūros BNS vienas steigėjų, redaktorius, vyresnysis redaktorius, vyriausiojo redaktoriaus pavaduotojas,  2000–2008 m. Politikos skyriaus vyriausiasis redaktorius. 2008–2018 m. Lietuvos televizijos naujienų tarnybos vadovas.

Rengė komentarus Lietuvos radijui, vedė TV laidas „Visuomenės interesas“ (LTV), „Ketvirtoji valdžia“ (BTV), „Teisė žinoti“, „Dienos tema“ (LRT televizija).

## Kita veikla
Lietuvos radijo ir televizijos komisijos pirmininko pavaduotojas, Strateginių studijų centro Stebėtojų tarybos narys, Demokratijos ir vystymo paramos fondo Valdybos narys, VU Tarptautinių santykių ir politikos mokslų instituto Globėjų tarybos narys, Europos judėjimas Lietuvoje Tarybos narys.

## Bibliografija
* *Prezidento suktukas*, bendraautoris Raimundas Lopata, Versus aureus, 2004 m., ISBN 9955-601-10-8

## Įvertinimas
* 2003 m. Lietuvos didžiojo kunigaikščio Gedimino ordino Riterio kryžius
* 2013 m. Estijos Marijos žemės ordino kryžius (V kategorija)

## Šaltiniai

## Nuorodos
* BNS svetainė
Vilniaus Adomo Mickevičiaus licėjus

**Vilniaus Adomo Mickevičiaus licėjus** – dieninė, savarankiško mokymosi bendrojo lavinimo mokykla Vilniuje, Kruopų g. 11, vykdanti pradinio, pagrindinio, vidurinio ir papildomo ugdymo programas lenkų kalba. Įstaigos kodas 190006961.

## Istorija
Lietuvos centrinis valstybės archyvas dokumentų apie mokyklos įsteigimą Kruopų gatvėje neturi. Žinoma, kad nuo 1942 m. mokyklos direktoriumi dirbo Juozas Matkevičius. Vokiečių okupacijos metu mokykla pavadinta 6-ąja progimnazija. 1945 m. ji pertvarkyta į 7-ąją pradinę mokyklą dėstomąją lenkų kalba. Tais laikais mokyklai vadovavo ponia Sukackienė. 1949 m. mokykla tapo septynmete. 1953 m. rugsėjo 1 d. švietimo įstaiga pavadinta 11-ąja vidurine mokykla. 1957 m. repatriacijos metu iš 707 mokinių į Lenkiją išvyko 151. 1958 m. mokykla išleido pirmuosius 43 abiturientus. 1972 m. ant senų mokyklos pamatų pastatytas naujas mokyklos pastatas.

1989 m. mokyklai suteiktas įžymaus poeto Adomo Mickevičiaus vardas. Mokykla aiškiai suvokė naują besikeičiančią situaciją ir kėlė tikslą tapti gimnazija. Direktoriaus ir mokytojų pastangų dėka 1996 m. įsteigtos pirmosios gimnazijos klasės. Mokyklos bendruomenė, suprasdama švietimo reformos reikalavimus, aktyviai dalyvavo švietimo sistemos ir mokyklos kaitoje ir tas procesas buvo sėkmingai vykdomas. 1999 m. LR švietimo ir mokslo ministerija suteikė mokyklai gimnazijos statusą. 1953–2003 m. mokykla išleido 2656 abiturientų. 2018 m. gegužės 23 d. Vilniaus miesto savivaldybės tarybos sprendimu biudžetinės įstaigos Vilniaus Adomo Mickevičiaus gimnazijos pavadinimas pakeistas į Vilniaus Adomo Mickevičiaus licėjus.

## Direktoriai
* 1952 m. Aleksandras Karuža
* 1968 m. Fryda Mackevič
* 1979 m. Česlav Davidovič, mokyklos abiturientas

## Nuorodos
* Mokyklos svetainė
Vilniaus Mykolo Biržiškos gimnazija

**Vilniaus Mykolo Biržiškos gimnazija** – dieninė, savarankiško mokymosi bendrojo lavinimo mokykla Vilniuje. Vykdo pagrindinio, vidurinio ir papildomo ugdymo programas. Steigėjas Vilniaus miesto savivaldybės taryba.

## Istorija
1985 m. Justiniškėse įkurta Vilniaus 57-oji vidurinė mokykla. 1989 m. joje įkurta tiksliųjų mokslų klasė, 1990 m. atidaryta humanitarinių mokslų klasė. Padaugėjus mokinių, 1991 m. dalis pradinukų persikėlė į 3-ią pradinę mokyklą, o mokykloje atidarytos sustiprinto matematikos mokymo klasės, įkuriama iniciatyvinė mokytojų grupė gimnazijos klasėms kurti. 1993 m. gegužės 27 d. LR Kultūros ir švietimo ministerijos kolegijos nutarimu Nr. 24 Vilniaus 57-ajai vidurinei mokyklai suteiktas gimnazijos klasių statusas. Tais pačiais metais pradinukai iškeliami į 9-ą pradinę mokyklą. 1993 m. rugpjūčio 30 d. Vilniaus miesto savivaldybės taryba mokyklai suteikė Mykolo Biržiškos vardą.

1997 m. gegužės 30 d. LR ŠMM kolegijos nutarimu Nr. 36 suteiktas gimnazijos statusas. Pagrindinės kryptys – pagilintas tiksliųjų, gamtos, socialinių mokslų ir šiuolaikinių kalbų mokymas gimnazijos klasėse. 2001 m. balandžio 18 d. Vilniaus miesto savivaldybės taryba sprendimu Nr. 273 Vilniaus Justiniškių vidurinės mokyklos patalpas (buvusi 55-oji vidurinė mokykla) perdavė Vilniaus Mykolo Biržiškos gimnazijai, o rugsėjo 1 d. gimnazija atsiskyrė nuo pagrindinės mokyklos. Mykolo Biržiškos gimnazija dirba viena pamaina, joje 28 klasės. 2010 m. mokyklos pastatas renovuotas.

## Direktoriai
* 1985 m. B. Ignatavičienė;
* 1989 m. R. Šinkūnas;
* 1991 m. Gintautas Rudzinskas;
* 1995 m. V. Visminas;
* nuo 1997 m. Valdemaras Kaupinis.

## Žinomi mokiniai
* Aleksandras Makejevas
* Aušrinė Armonaitė
* Giedrė Vitkauskaitė-Kilčiauskienė – grupių Dog Bones, Summerland, Empti, Pieno lazeriai vokalistė
* Jonas Valančiūnas
* Kamilė Gudmonaitė
* Ovidijus Varanauskas
* Simonas Dragūnas – snukerio žaidėjas
* Milda Valčiukaitė - Europos, pasaulio čempionė, Rio de žaneiro olimpiados irklavimo bronzos medalio laimėtoja.

## Šaltiniai

## Nuorodos
* Mokyklos svetainė
Rubėjus Hagridas

**Rubėjus Hagridas** (; g. 1928 m. gruodžio 6 d.) – išgalvotas J. K. Rowling knygų serijos apie Harį Poterį personažas, dažniausiai vadinamas pavarde. Jis yra pusmilžinis, paprasto žiobaro bei žiaurumu ir žiobarų žudymu pagarsėjusios milžinės Fridvulfos sūnus.

Hagridas dirba raktų saugotoju, miško sargu ir magiškųjų gyvūnų priežiūros mokytoju (nuo trečios knygos) Hogvartso burtų ir kerėjimo mokykloje. Netoli Hogvartso jis ir gyvena, Hagridas turi susirentęs lūšną prie uždraustojo miško.

Rubėjus Hagridas yra geras pagrindinio knygų serijos veikėjo Hario Poterio draugas.

Antrame kurse Hagridas buvo apkaltintas Paslapčių kambario atvėrimu ir Salazaro Klastuolio pabaisos basilisko išleidimu. Už tai jis buvo išmestas iš Hogvartso.
Evaristas

**Popiežius [[Šventasis]] Evaristas** (**Aristas**, m. 105 m.) – penktasis popiežius, kuris valdė 97–105 metais.

Apie Evaristą žinoma labai mažai. Pagal Liber Pontificalis (popiežių gyvenimo aprašymų rinkinys, pirmą kartą parašytas VI a.), jis buvo kilęs iš graikų kilmės šeimos, tačiau jo tėvas buvo žydas iš Betliejaus. Popiežiumi jis buvo išrinktas Romos imperatoriaus Domiciano valdymo metu – antrojo didžiojo krikščionių persekiojimo metu. Jis paklojo pamatus Kardinolų kolegijai, kuri vėliau pradėjo rinkti popiežius.

Bažnyčios istorikas *Eusebijus iš Cezarėjos* konstatuoja, kad Evaristas mirė dvyliktaisiais Romos imperatoriaus Trajano valdymo metais aštuonerius metus prabuvęs Romos vyskupu. Evaristas laikomas kankiniu, nors nėra nei tai patvirtinančių, nei paneigiančių istorinių įrodymų. Jo diena švenčiama spalio 26 dieną.

## Išnašos
Vilniaus Užupio gimnazija

**Vilniaus Užupio gimnazija** – dieninė, savarankiško mokymosi bendrojo lavinimo mokykla Vilniuje, Krivių g. 10, vykdanti pagrindinio, vidurinio ir papildomo ugdymo programas. Įstaigos kodas 190001124.

## Istorija
Vilniaus pradinė mokykla Nr. 13 įsteigta 1944 m. spalio 2 d. Lietuvos SSR švietimo ministro 1949 m. rugpjūčio 30 d. įsakymu Nr. 28a pradinė mokykla Nr. 13 pertvarkyta į 6-ąją septynmetę mokyklą. 1954 m. rugpjūčio 21 d. Lietuvos SSR švietimo ministro įsakymu Nr. 1309 septynmetė mokykla reorganizuota ir pavadinta Vilniaus 16-ąja vidurine mokykla.

Vilniaus miesto tarybos pirmininko 1993 m. spalio 7 d. potvarkiu Nr. 102 16-oji vidurinė mokykla pavadinta Vilniaus Užupio vidurine mokykla. 1999 m. birželio 11 d. LR Švietimo ir mokslo ministro įsakymu Nr. 760 mokyklai suteiktas gimnazijos statusas.

## Direktoriai

* 1983 m. Algimantas Šventickas
* 1987 m. Stasė Šertvytienė
* 1990 m. Vladas Malcevičius
* 2010 m. Virginija Navickienė

## Žymūs mokytojai
* Genovaitė Banevičienė

## Žymūs mokiniai
*Antanas A. Jonynas
* Jūratė Juozaitienė
*Albertas Malinauskas
*Eugenijus Norkus
*Audrius Padarauskas
*Saulius Antanas Juršėnas
*Mindaugas Zaremba
*Vilija Matačiūnaitė
*Kęstutis Strupas
*Paula Valentaitė
* Kazimieras Vasiliauskas

## Nuorodos
* Gimnazijos svetainė
Vilniaus Vasilijaus Kačialovo gimnazija

**Vilniaus Vasilijaus Kačialovo gimnazija** – dieninė, savarankiško mokymosi bendrojo lavinimo mokykla Vilniuje, A. J. Povilaičio g. 1, vykdanti pagrindinio, vidurinio ir papildomo ugdymo programas rusų kalba. Įstaigos kodas 290005860.

## Istorija
Vilniaus 42-oji vidurinė mokykla įsteigta 1975 m. rugsėjo 1 d. Mokyklos tarybos iniciatyva 1994 m. mokyklai suteiktas žymaus rusų aktoriaus, kraštiečio Vasilijaus Kačialovo (1875–1948) vardas. Į gimnaziją reorganizuota 2002 m. rugsėjo 1 d.

## Direktoriai
* 1991 m. Roza Dimentova

## Šaltiniai

## Nuorodos
* Mokyklos svetainė
Dosas

**Dosas** – miestas pietinėje Nigerio dalyje, Doso departamento sostinė, nuo sostinės Niamėjaus nutolęs 86 km pietvakarių kryptimi. Septintas pagal dydį Nigerio miestas. 2004 m. mieste būta 47,4 tūkst. gyventojų. 

## Istorija
Miestas buvo įkurtas XIX a. pradžioje ir tapo nedidelės valstybės to paties pavadinimo valstybės sostine. Jo įkūrėjai buvo songajų atšaka, vadinama džerma (zarma). Todėl ir valdovai titulavosi *džermakoi* (t. y. „džermos valdytojai“). Valstybė buvo prijungta prie Prancūzijos Vakarų Afrikos 1899 m.

## Sportas
* Tagour PC – futbolo klubas;

## Dinastija
; Džermakoi dinastija:
* 1856–1865 Kossom
* 1865–1890 `Abdu
* 1890–1897 Alfa Atta
* 1897–1902 Atiqu
* 1902–1913 Awta
* 1913–1924 Musa
* 1924–1938 Sa`idu
* 1938 – 19.. Mumuni
* 19.. – 19.. Sa`idu Isufu Sa`idu

## Išnašos
Vairuotojas

**Vairuotojas** – keleivių arba krovinių pervežimo profesija; žmogus, vairuojantis transporto priemonę (pavyzdžiui, automobilį). Pagal Kelių eismo taisykles vairuotojas yra asmuo, kuris pats vairuoja arba kitus moko vairuoti transporto priemonę, varo keliu gyvulius, taip pat vadeliotojas arba raitelis.

Kasdieninėje kalboje dažnai naudojamas nevartotinas terminas **šoferis** (), reiškiantis išimtinai tik autotransporto priemonės vairuotoją. Terminas *šoferis* daugiausiai naudojamas Jungtinėse Amerikos Valstijose ir Europos Sąjungoje ir yra skirtas apibūdinti vairuotojus, dirbančius limuzinų kompanijose. *Šoferiai* turi baigti brangius kursus, kuriuose mokoma užtikrinti keleivių saugumą ekstremaliomis sąlygomis.

Artimos profesijos yra vairuotojas-ekspeditorius, tarptautinių (arba tolimųjų) reisų vairuotojas, autokrautuvo (ar elektrokrautuvo) vairuotojas-krovikas, vairuotojas-atliekų surinkėjas ir kt.

## Šaltiniai
Palaimintojo Teofiliaus Matulionio gimnazija

**VšĮ Palaimintojo Teofiliaus Matulionio gimnazija** – katalikiška dieninė, teikianti pradinio, pagrindinio ir vidurinio ugdymo programas. Gimnazijoje ugdomi įprastai besivystantys ir neįgalumą turintys mokiniai. Įsikūrusi Vilniaus Lazdynų mikrorajone (Architektų g. 85). Įstaigos kodas 302509732.

## Istorija
Mokyklos organizavimo darbas prasidėjo 1991 m. Iki 1993 m. buvo kuriamas teorinis ugdymo modelis. Veikla vyko 3 kryptimis: 1) siekiama sukaupti kuo daugiau metodinės ir vadybinės informacijos heterogeninių grupių ugdymo organizavimo klausimais; 2) tikrinama galimybė ir poreikis mokykloje diegti katalikišką ugdymą; 3) įstatymų nustatyta tvarka derinami mokyklos steigimo dokumentai LR švietimo ir mokslo ministerijoje bei Vilniaus miesto savivaldybėje.

1993 m. grupė pedagogų, moksleivių tėvų ir Katalikų bažnyčios autoritetų, pritariant ir remiant Vilniaus miesto savivaldybei, įsteigė Vilniaus darželį-mokyklą „Versmė“. 1997 m. darželis-mokykla „Versmė“ reorganizuotas į Vilniaus „Versmės“ vidurinę mokyklą. 2010 m. gegužės 19 d. mokykla tapo VšĮ Vilniaus katalikiškoji mokykla „Versmė“. Mokyklos steigėjai Vilniaus arkivyskupija ir Marijos Dangun Ėmimo seserų vienuolynas (asumpcionistės). 2012 m. gegužės 14 d. akredituota Vilniaus katalikiškosios mokyklos „Versmė“ vidurinio ugdymo programa (valstybinis kodas 301001001). 2012 m. gegužės 15 d. mokykla tapo VšĮ Vilniaus „Versmės“ katalikiškoji gimnazija. Į kiekvieną gimnazijos bendrojo ugdymo klasę integruojama po 4-6 specialiųjų poreikių vaikus, turinčius kalbos, regos, judėjimo, intelekto ar kitų raidos sutrikimų. 2017 m. gimnazijai suteiktas Palaimintojo Teofiliaus Matulionio vardas.

## Direktoriai
* Alvyra Galkienė
* Violeta Ališauskienė

## Nuorodos
* Mokyklos svetainė
Vilniaus Žirmūnų gimnazija

**Vilniaus Žirmūnų gimnazija** – dieninė, savarankiško mokymosi bendrojo lavinimo mokykla Vilniuje, Žirmūnuose, Žirmūnų g. 37, vykdanti pagrindinio, vidurinio ir papildomo ugdymo programas lietuvių kalba. Įstaigos kodas 190000360. Steigėjas Vilniaus miesto savivaldybės taryba.

## Istorija
1905 m. įsteigta slapta mokykla (steigėjas – Juozapas Montvila), vad. „turkų namais“ arba vaikų prieglauda.

Nuo 1936 m. – Vilniaus 6-oji pradinė mokykla. 1947 m. rugsėjo 1 d. 6-osios pradinės mokyklos bazėje Vilniaus m. Vykdomasis komitetas įsteigė 1-ąją progimnaziją. 1948 m. rugsėjo 1 d. Švietimo ministras leido progimnaziją reorganizuoti į 7-ąją gimnaziją. 1949–1950 m. gimnazija pavadinta Vilniaus 7-ąja vidurine mokykla. Buvusioji pradinė mokykla Nr. 6 prijungta prie vidurinės mokyklos.

Vilniaus miesto savivaldybės taryba 1996 m. vasario 7 d. sprendimu Nr. 100 7-ajai vidurinei mokyklai suteikė Žirmūnų vidurinės mokyklos pavadinimą. Švietimo ir mokslo ministro 1999 m. birželio 11 d. įsakymu Nr. 760 mokyklai suteiktas gimnazijos statusas. Vilniaus miesto tarybos 2002 m. gegužės 15 d. sprendimu Nr. 578 Vilniaus Žirmūnų gimnazija nekomplektuoja penktųjų-aštuntųjų klasių (1-8 klasių pagrindu įkurta Vilniaus Emilijos Pliaterytės progimnazija). Nuo 2012 m. į mokyklą gali įstoti tik mokiniai, išlaikę specialų stojamąjį, aukštesnių gabumų egzaminą.

Mokykloje veikia ilgametis – įkurtas 1966 m. – pučiamųjų orkestras „Septima“, kuriam vadovauja Vytautas Skripkauskas.

## Direktoriai
* nuo 1989 m. Edmundas Grigaliūnas
* dabar- Rūta Krasauskienė 

## Žymūs mokytojai
* Ona Jablonskienė – matematika
* Danutė Usorytė – fizika
* Vytautas Skripkauskas – muzika (Vilniaus Žirmūnų gimnazijos pučiamųjų orkestro „Septima“ įkūrėjas)

## Žymūs mokiniai
* Egidijus Bičkauskas
* Ramūnas Greičius
* Arvydas Juozaitis
* Lina Kačiušytė
* Mindaugas Kiškis
* Vytaras Radzevičius
* Algirdas Petras Stabinis
* Ingrida Šimonytė
* Liudas Zakarevičius

## Šaltiniai

## Nuorodos
* Mokyklos svetainė
Lazdynai

**Lazdynais** vadinama:

* beržinių šeimos medžiai;
* kaimas Elektrėnų savivaldybėje;
* kaimas Jonavos rajone;
* kaimas Kelmės rajone;
* Vilniaus miesto dalis ir seniūnija;
* kaimas Zarasų rajone;
* Krasnoznamenskas, miestas Karaliaučiaus srityje;
* buvęs dvaras Rytprūsių Pilkalnio apskrityje.
Vilniaus Žemynos gimnazija

**Vilniaus „Žemynos“ gimnazija** – dieninė, savarankiško mokymosi bendrojo lavinimo mokykla Vilniuje, Šeškinėje, Čiobiškio g. 16, vykdanti pagrindinio, vidurinio ir papildomo ugdymo programas. Įstaigos kodas 190008827. Steigėjas Vilniaus miesto savivaldybės taryba.

## Istorija
1987 m. rugsėjo 1 d. mokykla atidaryta. 1997 m. jai suteiktas gimnazijos statusas.

2002 m. rugsėjo 1 d. tapo išgryninta gimnazija ir persikėlė iš Pašilaičių į Šeškinę, į buvusios „Verdenės“ vidurinės mokyklos (kuri dar anksčiau vadinosi „52-oji vidurinė mokykla“, tai buvo mokykla, kurioje mokyta rusų kalba) patalpas. 2009 m. pastatas renovuotas.

## Direktoriai
* 2003 m. Rūta Krasauskienė
* 2021 m. Aldona Šventickienė

## Stadionas

Šalia mokyklos įrengtas aptvertas dirbtinės dangos stadionas su lauko tribūna žiūrovams. Stadionu naudojasi ir Lietuvos žolės riedulio federacija.

## Nuorodos
* Mokyklos svetainė